ਅਦਾ ਸ਼ਰਮਾ
ਅਦਾ ਸ਼ਰਮਾ ਇੱਕ ਭਾਰਤੀ ਫ਼ਿਲਮ ਅਦਾਕਾਰਾ ਹੈ ਜੋ ਖ਼ਾਸ ਤੌਰ ਉੱਪਰ ਹਿੰਦੀ ਅਤੇ ਤੇਲਗੂ ਭਾਸ਼ਾਵਾਂ ਦੀਆਂ ਫ਼ਿਲਮਾਂ ਵਿੱਚ ਵਧੇਰੇ ਨਜ਼ਰ ਆਈ ਹੈ। ਅਦਾ ਨੇ ਆਪਣੀ ਸਕੂਲੀ ਪੜ੍ਹਾਈ ਖ਼ਤਮ ਕਰਨ ਤੋਂ ਬਾਅਦ, ਆਪਣੇ ਅਭਿਨੈ ਦੀ ਸ਼ੁਰੂਆਤ 2008 ਵਿੱਚ ਹਿੰਦੀ ਭਾਸ਼ਾ ਦੀ ਭੂੱਤਿਆ ਫ਼ਿਲਮ 1920 ਵਿੱਚ ਮੁੱਖ ਭੂਮਿਕਾ ਨਿਭਾ ਕੇ ਕੀਤੀ, ਇਹ ਫ਼ਿਲਮ ਬਾਕਸ ਆਫ਼ਿਸ ਉੱਪਰ ਪੂਰੀ ਸਫ਼ਲ ਰਹੀ। ਇਸਦਾ ਚਰਿੱਤਰ ਫ਼ਿਲਮ ਵਿੱਚ ਇੱਕ ਭੂਤ-ਗ੍ਰਸਤ ਔਰਤ ਦਾ ਹੈ ਜਿਸ ਕਾਰਨ ਇਸਦੀ ਬਹੁਤ ਸ਼ਲਾਘਾ ਹੋਈ ਅਤੇ ਫ਼ਿਲਮਫ਼ੇਅਰ ਅਵਾਰਡ ਫ਼ਾਰ ਬੇਸਟ ਫੀਮੇਲ ਡੈਬਿਉ ਲਈ ਇਸਨੂੰ ਨਾਮਜ਼ਦ ਵੀ ਕੀਤਾ ਗਿਆ। ਇਸ ਸ਼ਲਾਘਾ ਤੋਂ ਬਾਅਦ ਇਸਨੂੰ ਰੁਮਾਂਟਿਕ ਕਾਮੇਡੀ ਫ਼ਿਲਮ ਹਸੀ ਤੋ ਫਸੀ (2014) ਵਿੱਚ ਵੀ ਰੋਲ ਮਿਲਿਆ, ਇਸ ਨੇ ਦੱਖਣ ਭਾਰਤੀ ਫ਼ਿਲਮ ਜਗਤ, ਵਿੱਚ ਛੇ ਫ਼ਿਲਮਾਂ ਵਿੱਚ ਕੰਮ ਕੀਤਾ—ਪੰਜ ਤੇਲਗੂ ਭਾਸ਼ਾ ਵਿੱਚ—ਇੱਕ ਰੁਮਾਂਟਿਕ ਥ੍ਰੀਲਰ ਹਾਰਟ ਅਟੈਕ (2014), ਐਸ/ਓ ਸਤਿਆਮੂਰਤੀ (2015), ਸੁਬ੍ਰਮਣਯਮ ਫ਼ਾਰ ਸੇਲ (2015), ਗਰਮ (2016) ਅਤੇ ਕਸ਼ਾਨਮ (2016) ਅਤੇ ਇੱਕ ਕੰਨੜ ਫ਼ਿਲਮ ਵਿੱਚ ਕੰਮ ਕੀਤਾ— ਰਾਣਾ ਵਿਕਰਮ (2015), ਇਹਨਾਂ ਨਾਲ ਅਦਾ ਨੇ ਵਪਾਰਕ ਤੌਰ 'ਤੇ ਬਹੁਤ ਸਫ਼ਲਤਾ ਪ੍ਰਾਪਤ ਕੀਤੀ ਅਤੇ ਇਸਦੀ ਅਦਾਕਾਰੀ ਲਈ ਆਦਿ ਨੂੰ ਬਹੁਤ ਸ਼ਲਾਘਾ ਮਿਲੀ। ਤੇਲਗੂ ਸਿਨੇਮਾ ਵਿੱਚ ਅਦਾ ਨੇ ਨਵੀਆਂ ਹੋਣਹਾਰ ਅਦਾਕਾਰਾਵਾਂ ਵਿੱਚ ਆਪਣੀ ਇੱਕ ਪ੍ਰਤੱਖ ਪਛਾਣ ਕਾਇਮ ਕਰ ਲਈ ਹੈ।